cyanic-selkie/wikianc huggingface dataset:
Wensleydale (kaas)
Wensleydale is 'n Engelse hardekaas wat van koei- of ooimelk gemaak word en sy oorsprong in die dorp Hawes (Wensleydale, North Yorkshire) het. Die kaas word in silindriese vorm met 'n natuurlike kors aangebied.
Soorte
Daar is tans vier hoofsoorte Wensleydale-kaas wat almal geskik is vir vegetariërs:
Moerasgas
Moerasgas dien as verduideliking vir die beweerde dwaalligte (ignis fatuus).
Paul Methuen
Sy militêre loopbaan
Methuen het twee jaar in die Royal Wiltshire Yeomanry gedien en daarna by die Scots Guards aangesluit as 'n waarnemende onderluitenant. Hier vorder hy mettertyd na Luitenant; tot Kaptein in 1867; tot Luitenant-Kolonel in 1876 en regiment Majoor in 1882. Hy het ook as adjudant van die eerste bataljon gedien vanaf 1871 - 1878 en verskeie stafposisies beklee. Hy het as militêre attaché in Berlyn tussen 1878 en 1881 gedien, assistent adjudant kwartiermeester generaal (1881 - 1884) en onder adjudant-generaal in Suid-Afrika (1888 - 1890). Hy het gevegservaring opgedoen by Amoaful tydens die Ashanti-veldtog van 1873 - 1874 as lid van Sir Garnet Wolseley se staf en was die hoofkwartier kommandant in Egipte vir drie maande in 1882 en was teenwoordig by die Slag van Telet-Kebir. Hy word volle kolonel in 1881 en het gedien in Sir Charles Warren se ekspedisie na Betsjoeanaland tussen 1884 tot 1885 waar hy bevel gevoer het oor 'n berede korps. Na verskeie verdere kleiner bevorderings is hy na Majoor-generaal bevorder in Mei van 1888. In 1897 dien hy as sensor vir die pers by die hoofkwartier van die Tirah ekspedisie waar hy na Luitenant-generaal bevorder is in 1898. Hy is as bevelvoerder van die eerste Divisie aangestel met die uitbreek van die Tweede Vryheidsoorlog.
Droëlandboerdery
Doeltreffende gebruik van beskikbare vog
Wanneer vog om gewasdoeleindes beskikbaar is, moet dit so doeltreffend moontlik benuttig word. Die saaidiepte en tydsberekening moet oorweeg word, sodat die saad in ’n gronddiepte verkeer waar daar genoeg vog voorkom, of waar daar tydens seisoenale reënval die verlangde hoeveelheid sal deurdring. Die boere is geneig om gewassoorte te kies wat droogte- en hittebestand is (selfs lae-opbrengs gewasvariëteite ). Dus is ’n suksesvolle oesopbrengs verseker, selfs al sou te min seisoenale neerslag voorkom.
Paul Methuen
Gevegte in Suid-Afrika
Ten spyte van die terugslae wat opspraak verwek het en gelei het tot sy vervanging deur Lord Roberts in Februarie 1900 het hy tog baie aansien geniet en is daar later groter verantwoordelikhede aan hom toegeken. Hy is as Kolonel van die Scots Guards in 1904 aangestel, toe later as Generaal en in Junie van dieselfde jaar is hy as bevelvoerder van die vierde Korps van die Britse Leër aangestel. Hy het 'n sleutelrol gespeel in die proses om die opleiding van die Britse magte in 1914 te verbeter. In 1908 is hy as as opperbevelvoerder van alle magte in Suid-Afrika aangestel, 'n posisie wat hy tot 1912 beklee het. Hy was 'n gewilde bevelvoerder onder sy troepe en het 'n groot rol gespeel om verhoudings tussen Boer en Brit te verbeter wat 'n hupstoot aan die vestiging van die Unie van Suid-Afrika verleen het. Hy is in 1911 bevorder tot veldmaarskalk. Op die ouderdom van 70 in 1915 is hy aangestel as goewerneur en opperbevelhebber van Malta tot en met sy aftrede in 1919. Met sy terugkeer na Engeland in 1919 is hy as constable of the Tower late aangestel.
Elie Wiesel
Frankryk
Na die einde van die Tweede Wêreldoorlog en Wiesel se bevryding het hy die verskuiwing van 1 000 kinderoorlewendes van Buchenwald na Ecouis, Frankryk, meegemaak waar die  Œuvre de secours aux enfants (OSE) 'n rehabilitasiesentrum opgestel het. Wiesel het daarna aangesluit by 'n kleiner groep van negentig tot honderd seuntjies van ortodokse huise wat kosher geriewe asook 'n hoër vlak van religieuse nakoming verlang het. Daar is vir hulle gesorg in 'n huis in Ambloy wat onder beheer van Judith Hemmendinger gestaan het. Die huis is weldra na Taverny geskuif en is tot 1947 bedryf.
Kuno
Kuno is 'n ou Duitse manlike voornaam.
Maleisië
Politiek en bestuur
Die kabinet moet verantwoording doen aan die parlement, wat uit ’n gedeeltelik benoemde senaat (Dewan Nagara) en 'n verkose huis van verteenwoordigers (Dewan Ra'ayat) bestaan. Laasgenoemde het meer bevoegdhede. In 1976 was die Nasionale Front aan die bewind. Dit is 'n koalisie van organisasies van verskillende politieke en etniese groepe waar die leierskap in die hande van die Maleise elite is. Die amp van die minister-president is jare lank gevul deur Abdoel Rahman (1903–1990), wat in 1971 afgetree het en deur Abdoel Razak (1922–1976) opgevolg is. Ná die dood van Abdoel Razak het Hoesein Onn (geb. 1923) die premier geword, wat op sy beurt ná 'n kabinetskommeling deur dr. Mahathir Mohamad opgevolg is. Die belangrikste binnelandse probleem is die verskille tussen die etniese groepe. Kommunistiese terroristiese aktiwiteite in Wes-Maleisië kom nog voor en die onrus onder die bevolking as geheel het vanweë die ekonomiese agteruitgang toegeneem.
Atletiek
Sommige tale, soos Duits en Russies, verwys na hierdie aktiwiteite as "ligte atletiek" om dit te onderskei van sportsoorte soos stoei en gewigoptel. In Engels word dit gewoonlik "Track and field" genoem.
Geomerking
Proses
duimnael|250px|'n Digitale kamera voorsien van 'n inprop-GPS-ontvanger waarmee foto's tydens die afneem van GPS-koördinate voorsien word Daar is twee maniere van geomerking:
Dit is ook moontlik om met die hand die plek van 'n foto in te stel deur webwerwe en sosiale netwerke soos Panoramio, Flickr, Picasaweb, Tagzania, Zooomr, ens.
Atletiek
Binnenshuise atletiek
Vir atlete wat aan multi-items deelneem is daar die vyfkamp vir vroue wat bestaan uit 60 m hekkies, hoogspring, gewigstoot, verspring en 800 m, en die sewekamp vir mans wat bestaan uit 'n 60 m nealloop, verspring, gewigstoot, hoogspring, 60 m hekkies, paalspring en 1 000 m.
Labourd
Labourd (Baskies: Lapurdi, Gaskons: Labord) is 'n voormalige Franse provinsie en deel van die hedendaagse Pyrénées-Atlantiques département. Dit is ook deel van die historiese Baskeland. Labourd het 'n oppervlak van 858 km² en 205 000 inwoners. Die hoofstad is Ustaritz (Ustaritze). Die hoof dorpe is Anglet (Angelu), Biarritz (Miarritze), Hendaye (Hendaia), Saint-Jean-de-Luz (Donibane-Lohizune) en Espelette (Ezpeleta).
Vlag van Grenada
Simboliek
Die kleurkombinasie van rooi, geel en groen (die Pan-Afrika kleure) in die vlag stel die land se verbintenis met Afrika voor. Verder stel rooi moed en vitaliteit voor, geel stel wysheid en warmte voor en groen stel die plantegroei en landbou voor.
Weliki Nowgorod
Stadstaat binne Kiëf-Roes
In Noorse sagas word die stad genoem as die hoofstad van Gardariki. Vier Noorweegse konings — Olaf I, Olaf II, Magnus I en Harald Hardrada — het in Nowgorod geskuil teen vyande tuis. Net ’n paar dekades na die dood en daaropvolgende heiligverklaring van Olaf II, in 1028, het die stad se inwoners ’n kerk, Sint Olafskerk, ter nagedagtenis van hom opgerig.
Verenigde Russiese staat
Tydens die Tweede Wêreldoorlog, op 15 Augustus 1941, het die Duitse leër Nowgorod beset. Sy historiese monumente is stelselmatig verwoes. Toe die Sowjetleër die stad op 19 Januarie 1944 bevry, het minder as 40 van die voorheen 2 536 steengeboue nog gestaan. Ná die oorlog is die stad geleidelik gerestoureer. In 1992 is sy belangrikste monumente tot ’n Wêrelderfenisgebied verklaar. In 1999 is die stad amptelik herdoop tot Weliki Nowgorod (letterlik "die Groot Nowgorod") na aanleiding van sy Middeleeuse naam, "Meester Nowgorod die Grote".
Oliver Sacks
In 2008 het hy die CBE gekry vir sy diens aan letterkunde.
Eksistensialisme
Historiese agtergrond
Søren Kierkegaard kan beskou word as die stigter van die eksistensiële filosofie. Die term "eksistensialisme", soos dit later deur Karl Jaspers en Sartre gebruik sal word, kom van hom af. Hy staan dus teen die Middeleeuse skolastiek, wat slegs "bestaan" as 'n toevallige verskyningsvorm teen "essensie" geplaas het. Kierkegaard verbind bestaan met die konkrete, unieke menslike bestaan van die individu.
Belangrikste konsepte
Oor wat eksistensialisme nou presies is, verskil die menings van filosowe wat hulself eksistensialiste noem, baie. Hulle stem gewoonlik saam met die belangrikste begrippe wat verband hou met eksistensialisme.
Mornay du Plessis
Liefdeswee
Dit het Bender se belangstelling gesprikkel en daartoe gelei dat sy jare lank meer oor Du Plessis te wete probeer kom het en hoe dit gebeur het dat hy “Liefdeswee” juis vir Wessels geskryf het. Ná die bekende sangers se dood is die lied noukeurig van ’n plaatopname afgeskryf en sowat ’n dekade later aan Ina Snyman, ’n Pretoriase konsert- en radiosangeres, geskenk. Sy was destyds besig om ’n aantal Afrikaanse kunsliedere wat die liefde besing, bymekaar te maak met die oog op ’n langspeelplaat. Die plaat sou uitgereik word ter herdenking van die Republiek van Suid-Afrika se twintigjarige bestaan in 1981. Snyman het “Liefdeswee” daarop ingesluit, waarna baie sangeresse die lied wou bekom om dit ook te sing. Danksy die Dramatiese, Artistieke en Letterkundige Regteorganisasie (Dalro) in Johannesburg se belangstelling het “Liefdeswee” ’n paar jaar later in druk verskyn toe dit opgeneem is in ’n bloemlesing van Afrikaanse kunsliedere, “’n Keur van Afrikaanse kunsliedere”.
Eksistensialisme
Belangrikste konsepte
•	Verwerping van rede as 'n verdediging teen vrees.
Sycon ensiferum
Sycon ensiferum is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Estação Cabo Branco
Die argitektuur van die sentrum
Die kompleks behels die volgende dele:
Robey Leibbrandt
Herkoms en opleiding
Leibbrandt was die derde oudste kind van Meyder Johannes Leibbrandt en Susan Marquerite Joyce. Sy vader was ’n instrukteur in die Unie-Verdedigingsmag en is dikwels verplaas. As gevolg daarvan het Robey sy skoolonderrig op talle plekke ontvang. In 1930 het hy aan die Grey-kollege in Bloemfontein gematrikuleer. Reeds op hoërskool het hy groot belofte as bokser getoon en met die Vrystaatse senior bokskampioenskapsbyeenkoms in 1929 het hy as 16-jarige skoolseun Vrystaatkleure verwerf.
Tweede Wêreldoorlog
Op 15 Junie 1941 het hy, nieteenstaande die opdrag om die Duitse agent saam te neem, alleen aan die Namakwalandse kus aan wal gegaan. Intussen het hy ook alle moontlike inligting oor die versetbeweging, die Ossewa-Brandwag (OB), probeer bekom. Met die leiers van laasgenoemde beweging kon Leibbrandt egter nie tot 'n vergelyk kom nie en dit was duidelik die OB-leiers het hom gewantrou. Hierna het Leibbrandt 'n verbete teenstander van dr. Hans van Rensburg, kommandant-generaal van die OB, geword. Nietemin het diegene wat hulle rondom Leibbrandt geskaar het, geleidelik in getalle toegeneem en hoofsaaklik uit die Stormjaergeledere van die OB gekom.
Pierre Varignon
Pierre Varignon (1654, Caen – 23 Desember 1722, Parys) was 'n Franse wiskundige. Varignon was afkomstig uit 'n familie van messelaars. Volgens hom het hy arm groot geword en het hy oor geen erfenis of besittings beskik benewens sy arbeid nie.
André le Roux
Skryfwerk
’n Keur uit sy rubrieke in Beeld word gebundel onder die titel “Nou ja toe” en hierin spreek hy ’n groot verskeidenheid onderwerpe uit die alledaagse lewe aan. ’n Keur uit sy rubrieke in Sarie word gebundel onder die titels “Op die man af” en “Op die vrou af” en hierdie rubrieke spreek hoofsaaklik herkenbare situasies in die verhouding tussen die geslagte aan. Die sukses van hierdie bundels lei tot ’n tweede keur wat in “Op die vrou af 2” gebundel word. “Kan ek maar aan jou selluliet vat?” met die subtitel “Hoe mans se koppe werk (indien wel)” kan as ’n soort verhoudingshandboek beskryf word, want hy neem die leser deur die hormone wat die partye tot ’n huwelik teister, die probleme wat dit veroorsaak en stel moontlike oplossings voor. Dit word alles aangebied in sy kenmerkende droë humorsin. Hy stel die versamelbundel “Sarie: 40 flitsverhale” saam uit kortverhale wat in Sarie verskyn het.
Ubuntu Plaaslike Munisipaliteit
Die Ubuntu Plaaslike Munisipaliteit is een van die plaaslike munisipaliteite in die Pixley ka Seme-distriksmunisipaliteit in die Noord-Kaap, Suid-Afrika.
Marabastad
Marabastad was 'n kultureel diverse gemeenskap en die Hindoe Mariammantempel is waarskynlik die belangrikste landmerk in Marabastad. Soos in die geval van ander gemengde ras-gebiede in Suid-Afrika, soos Distrik Ses, Fietas en Sophiatown, is die inwoners van Marabastad na enkelras-dorpsgebiede en -buurte weg van die stadskern geskuif. Die gedwonge verskuiwings is uitgevoer in terme van Apartheidswetgewing soos die Groepsgebiedewet. Anders as met Sophiatown, Fietas en Distrik Ses is die gebied nie gesloop nie en het baie van die oorspronklike geboue behoue gebly.
Kobalt
Geskiedenis
Die ontdekking van kobalt word aan George Barndt (1694–1768) toegeskryf. Die presiese datum van die ontdekking wissel volgens bron maar dit was iewers tussen 1730 en 1737 gewees. Dit was vir hom moontlik om te wys dat kobalt die bron was van die blou kleur in glase waar die kleur voorheen toegeskryf was aan bismut wat saam met die kobalt voorgekom het.
Gedurende die 19de eeu, is kobaltblou by die Norweegse Blaafarveværket (Bykans 70-80% van wêreldproduksie), geproduseer onder leiding van die Pruisiese nyweraar Benjamin Wegner.
Biologiese rol
Kobalt is in klein hoeveelhede noodsaaklike vir vele lewende organismes, insluitende die mens. 'n Konsentrasie van 0.13 tot 0.3 mg/kg kobalt in die grond het 'n opmerklike invloed op die gesondheid van weidiere. Kobalt is ook die sleutelkomponent van die vitamien kobalamien of dan vitamien B-12.
Enkeling
Oorsig
Tog beskou Bostrom ook die moontlikheid van 'n stabiele, onderdrukkende, totalitêre wêreldwye regime as 'n ernstige bestaansrisiko. Die stabiliteit van 'n Enkeling maak die installering van 'n slegte Enkelmaat veral katastrofies, aangesien die gevolge nooit ongedaan gemaak kan word nie. Bryan Caplan skryf dat 'miskien sal 'n ewigheid van totalitarisme erger sal wees as uitwissing'.
Bitexco Financial Tower
Bitexco Finansiële toring is wolkekrabber in Ho Chi Minh-stad, Viëtnam. Die gebou is in 2010 voltooi en die hoogte van die gebou is 262.5 meter. Totale koste is 220.000.000 dollar. Die eienaar is 'n Viëtnamese maatskappy. Dit word gebruik vir kantore en winkels. Op daardie stadium was dit die hoogste gebou in die stad. Tans is Landmark 81 (ook in Ho Chi Minh-stad) met sy hoogte van 461,2 meter meter, die hoogste gebou in die land.
Kobalt
Isotope
Die isotope van kobalt se atoommassas wissel tussen 50 ame (50Co) tot 73 ame (73Co). Die primêre vervalmodus voor die mees algemene isotoop, 59Co, is elektronvangs en die primêre modus daarna is betaverval. Die primêre vervalprodukte voor 59Co is element 26 (yster) isotope en die primêre produkte daarna is isotope van element 28 (nikkel).
Jakob Bernoulli
Hy is deur korrespondensie met Gottfried Leibniz aan analise blootgestel en het daarna met sy broer Johann op verskeie toepassings saamgewerk, vernaamlik die publikasie van artikels oor transendentale krommes (1696) en isoperimetrie (1700, 1701). In 1690 het Jakob die eerste persoon geword om die tegniek te ontwikkel vir die oplos van skeibare differensiaalvergelykings.
Creodonta
Taksonomie
Die orde bevat nou twee net families:
Hoërskool Kroonstad
Geskiedenis
Die Blouskool het sy ontstaan gehad uit die Kroonstad Skool. Mnr. M.F. Toerien het Mnr. A. Morrison in April 1919 opgevolg as skoolhoof van die skool in Kroonstad. Die skool was op nege plekke deur Kroonstad versprei en het toe 1115 leerlinge gehad en ’n personeel van 53. Mnr. Toerien moes glo elke dag met sy fiets die dorp platry om die klasse te besoek. Mnr. H.C. van Niekerk was die onderhoof.
Mnr. Toerien tree in 1934 uit as hoof om te help met die saamstelling van die Afrikaanse Woordeboek in Stellenbosch en word opgevolg deur Mnr. P.J. Loubser.
Die eerste jaarblad was ’n gesamentlike jaarblad van die Volkskool, English Primary en die Blouskool en het in 1936 verskyn. In 1940 het die eerste onafhanklike jaarblad verskyn. In Desember 1939 skryf Mnr. Loubser oor ’n vlaag van kindersiektes wat die skool getref het – die koshuise was onder kwarantyn en die skoolbywoning het so laag as 48% gedaal. In Januarie 1941 het Mnr. C.P. Venter vir Mnr. Loubser opgevolg as die skoolhoof. In 1941 is die skoollied deur Mnr. A.B. Cilliers gekomponeer en deur Mnr. P.G. Uys, die sangmeester getoonset.
Samesmelting
In 1994 smelt Hoërskool Kroonstad, die Kroonstad Landbouskool, die Hoër Tegniese Skool De Wet Nel en Johan Slabbert Spesiale Skool saam. Die trotse geskiedenis en tradisies van al hierdie skole het bygedra daartoe dat Hoërskool Kroonstad sy karakter en tradisies verder kon uitbrei.
Ander
Die skool is een van baie min in Suid-Afrika wat akademiese, tegniese en landbourigtings bied. Dit kom weens die feit dat die drie rigtings vroeër in afsonderlike skole aangebied is.
2017 Superrugbyseisoen
Kompetisiereëls
Punte-uiteensetting:
Haute-Normandie
Geskiedenis
Normandië het ontwikkel ná die Eerste Wêreldoorlog tot een van die sentrums van die Franse papier- en petrochemiese bedryf. Die landing van die geallieerde magte op 6 Junie 1944 het tydens die Tweede Wêreldoorlog 'n einde gebring aan die Duitse besetting, maar die gewes behoort tot die Franse gebiede wat die swaarste getref is deur die oorlogshandelinge.
Besienswaardighede
Die Route des Maisons d'Écrivains in Eure loop langs die huise van 'n aantal bekende Franse skrywers. In die Château de Vascœuil, 'n kasteel uit die 14de eeu, het die Franse geskiedkundige Jules Michelet sy hoofwerk, die Histoire de France ("Die geskiedenis van Frankryk") in 16 boekdele, voltooi.
Sycon faulkneri
Sycon faulkneri is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Klaas Steytler
Skryfwerk
Die walvisman is 'n moderne aanpassing van die Jona-verhaal in die Bybel, waar die profeet Jona ben-Amittai (wat beteken “waarheidliewende duif”) in die hawe van die hedendaagse Tel-Aviv aan boord 'n Cipriotiese skip gaan op reis na Spanje. Hy word in 'n storm oorboord gegooi, kom deur sy hellevaart tot selfkennis en spoel op 'n strand uit. Hiervandaan gaan hy na die moderne groot stad Ninevé en sy waarskuwings noop die koning-president om 'n noodtoestand uit te roep. Terselfdertyd speel die onbekende outeur van die Bybelverhaal in Babilonië 'n belangrike rol deur sy ervaring van 'n God wat genade ook aan die vyand wil bewys. Steytler maak veral vernuftige gebruik van die Jungiaanse sielkunde met die individuasie proses van Jona en die uitpluis van bonatuurlike gegewens. In die proses word Ninevé 'n simbool van eietydse Suid-Afrika. Hierdie boek word in 1991 benoem vir die Ou Mutual-prys en is ook op die kortlys vir die Rapport-prys.
LAPA Uitgewers
Geskiedenis
In 1961 word die maatskappy hernoem na J.P. van der Walt en Seun (Edms.) Bpk.
Mowers
‘n Stasiemeester in Natal het aanhoudend gevra vir meer huise vir sy personeel. Op ‘n stadium het die spoorwegbase vir die stasiemeester laat weet hy moet ophou vra aangesien daar meer as genoeg huisvesting voorsien is. Hy het laat weet dat daar nie ‘n enkele huis gebou is nie. Daarop is die saak ondersoek en het dit geblyk dat ‘n klerk die verkeerde haltenommer gebruik het en die huise teen die hange by Mowershalte gebou is. Jare lank het die huise daar onbewoon gestaan totdat hulle rondom die jaar 2000 gesloop is.
Kaapse bobbejaan
Gedrag
Lees ook die artikel bobbejaan.
Sint Mariakerk (Berlyn)
Die Dodedans
Kenmerkend vir die Berlynse Dodedans is sy geometriese rangskikking - die Dodedans loop vanuit die westelike ingang, kronkel oor die pilaar, die westelike en noordelike muur en eindig byna in die sentrum van die kerk. Die geestelike en wêreldlike persoonlikhede word deur 'n kruisigingstoneel, wat in die skildery sentraal staan, van mekaar geskei. Die tekste, wat die fresko vergesel, is die oudste bekende digkuns in Berlyn.
Planete in astrologie
Met planete in astrologie is voor die moderne tyd uitsluitend die 7 klassieke planete uit die astrologie bedoel. Die hemelliggame wat deur die ou Babiloniërs met die blote oog gesien kon word, is: Son, Maan, Mercurius, Venus, Mars, Jupiter en Saturnus. Die Son en Maan is toe in die astrologie ook as planete beskou. Met die ontwikkeling van al hoe sterker teleskope is nuwe planete verder as Saturnus ontdek. Dié "transsaturnale planete" is Uranus, Neptunus en die dwergplaneet Pluto.
Mercurius 62px
100 px
Wêreldgesondheidsorganisasie
Streekkantore
Die WGO strewe daarna om in steeds meer lidlande verteenwoordig te wees. Die WGO se lopende programme word deur sowat 200 koöperatiewe sentrums en navorsingsinstellings ondersteun.
Sycon frustulosum
Sycon frustulosum is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Kreepy Krauly
Drukskoonmakers
Die skoonmaker volg 'n ewekansige pad rondom die swembad. Die vereiste vir 'n skraagpomp maak drukskoonmakers die duurste in terme van elektrisiteitsverbruik.
Elektriese robotreiniger
'n Interne mikroskyfie is geprogrammeer om die dryfmotors te beheer. Die elektronika laat die masjien van rigting verander wanneer dit 'n muur of die wateroppervlak bereik nadat dit teen die swembadmuur uitgeklim het.
Werner
Werner is 'n ou Duitse manlike voornaam en ook 'n Duitse van.
Helmut Kohl
Die hereniging 1989/1990–1998
Hy wen opnuut die verkiesings van 1987, in 'n tyd toe groot veranderings in Oos-Europa begin het. In Rusland probeer Michail Gorbatsjof die Sowjetunie hervorm. Kohl se posisie is omstrede en politici soos Lothar Späth en Heiner Geißler probeer om 'n ander CDU-voorsitter te verkies. Kohl veg met sukses om sy amp. Op 9 November 1989 val die Berlynse Muur. Kohl is in Pole op 'n staatsbesoek en vlieg na Berlyn. Die vier geallieerde magte beheer nog steeds die verdeelde stad. Die Amerikaanse president Bush stem saam met hereniging, maar Thatcher, Mitterrand en Gorbatsjof sê dat Duitse hereniging 'n gevaar vir vrede in Europa is. Kohl werk hard om hulle te oortuig om hulle houdings te verander. Hy steun onmiddelike hereniging, ongeag die koste. Die teenstand daarteen is ook aansienlik in Wes-Duitsland. Die ekonomiese verskil tussen Wes- en Oos-Duitsland is enorm en derduisende "Ossi's" kom elke dag oor na die weste. Die posisie van Gorbatsjof wankel en 'n volgende Sowjetleier mag dalk 'n ander politieke benadering volg. Kohl vervul sy wens van 'n vinnige hereniging. Op 1 Julie 1990 volg 'n ekonomiese unie tussen die Bondsrepubliek en die Duitse Demokratiese Republiek (DDR) en op 3 Oktober 1990 volg die aansluiting van die "nuwe bondslande" by Duitsland.
Thembisile Hani Plaaslike Munisipaliteit
Die Thembisile Hani Plaaslike Munisipaliteit is een van die Plaaslike Munisipaliteite in die Nkangala-distriksmunisipaliteit in Mpumalanga, Suid-Afrika.
Biesiespoort
Die spoorweghalte lê op die grens tussen die Wes-Kaap en die Oos-Kaap, tussen die N12- en die N1-paaie, noordwes van Murraysburg en suidoos van Victoria-Wes. Dit is by en lê op 1370 m bo seevlak.
Slag van Soutrivier
Agtergrond
Weergawes verskil oor wat in die !Uriǁ'aekua dorp gebeur het, of die Portugese vyandelikhede begin het deur die !Uriǁ'aekua se vee te steel en of die inheemse stam gepoog het om items van die Portugese te steel. Die Portugese 16de eeuse historikus Gaspar Correa gee die skuld vir die Portugese matrose en merk op dat die !Uriǁ’aekua waarskynlik al moeg was vir die Portugese teenwoordigheid; en gevrees het dat hulle hulself in die omgewing sou vestig. De Almeida het voor die geveg erken dat hy volgens sy mening geglo het dat sy manskappe waarskynlik skuldig was vir die vyandelikheid.
Fred le Roux
Lewe en werk
Hy is op 24 Desember 1935 met spesiale lisensie in Vereeniging getroud met Truida Pohl, maar hulle gaan beide aan met hulle onderskeie onderwysposte en sien mekaar slegs vakansies en sommige naweke. Hulle vertel aanvanklik ook nie eers hulle ouers dat hulle getroud is nie Die huwelik hou egter nie lank nie en hulle skei in Junie 1938, waarna Truida met N.P. van Wyk Louw getroud is. Hy trou hierna met die aktrise Johanna Maria (Ria) Olivier (4 November 1915 – 8 September 2005) en hulle het twee kinders.
Skryfwerk
In die veertigerjare voer hy saam met Jan Greshoff onder die skuilnaam Kees Konyn in die tydskrif Trek ’n skrikbewind onder die middelmatige skrywers en boeke wat wil voorgee om vernaam te wees ’n Keur uit hierdie artikels van hom word deur J.C. Kannemeyer versamel en onder die titel Die koléperas van Kees Konyn gepubliseer. Saam met D.J. Opperman stel hy die bundels Stiebeuel en Stiebeuel 2 saam, waarin ongepubliseerde digters die kans kry om te publiseer. Hy vertel in Waar die pad eindig ’n aantal heldedade uit die geskiedenis van die Zoeloes.
Thembelihle Plaaslike Munisipaliteit
Geskiedenis
In 2004 is die naam van die Oranje-Karoo Plaaslike Munisipaliteit gewysig in Thembelihle Plaaslike Munisipaliteit.
Huis (astrologie)
Die 12 huise
Die Latynse name van die huise met hul vertaling, verwante sterretekens, asook die betekenisse en tradisionele assosiasies.
Owen Horwood
Hy het in 1984 uit die politiek getree, en het in 1997 van Gauteng na Stellenbosch verhuis. Horwood is in 1998 op Stellenbosch aan 'n hartaanval oorlede.
Sint Matthéüskerk
Die Sint Matthéüskerk (Deens: Sankt Matthæus Kirke) is die oudste en grootste kerk in die Vesterbrodistrik van Kopenhagen, Denemarke.
Boukuns
’n Kenmerkende eienskap van die eksterieur is die baie spitskoppe al langs die dakrand, sowel as op die hoeke van die toring en op die toringspitsbasis.
Vlag van Armenië
Kleure
In 2012 het die Armeense Nasionale Instituut vir Standaarde (SARM) spesifikasies vir die samestelling en kleure van die nasionale vlag uitgereik:
Vlag van die Pan-Armeense Spele
Benewens die vlag van Nagorno-Karabach, het die vlag van Armenië ook die ontwerp van die vlag vir die Pan-Armeense Spele beïnvloed. In die middel van die ligblou vlag is ses ineengeskakelde ringe, afgelei van die Olimpiese Ringe. Die sesde is ’n oranje ring, wat Armenië voorstel, en is ineengeskakel met die blou en groen ringe. Bo die ringe is ’n vlam in die kleure van die Armeense vlag.
Dimetielformamied
Dimetielformamied is reukloos, maar afgebreekte monsters het dikwels 'n visagtige reuk as gevolg van ontreinheid deur dimetielamien kontaminasie. Onsuiwerhede kan verwyder word deur inerte gas soos argon deur die monster te borrel (sparring), of deur die monsters onder verminderde druk met hoë frekwensie klank te roer (sonikasie). Soos die naam aandui, is dit 'n afgeleide van formamied, die amied van mieresuur. DMF is 'n polêre, hidrofiliese, aprotiese oplosmiddel met 'n hoë kookpunt. Dit vergemaklik reaksies wat polêre meganismes volg.
Leonhard Euler
Euler is op die sesde reeks van die Switserse 10-frank banknoot en talle Switserse, Duitse en Russiese posseëls uitgebeeld. Die asteroïde 2002 Euler is ter ere van hom vernoem. Hy word ook deur die Lutherse Kerk volgens hulle Kalender van Beskermheiliges op 24 Mei gedenk.
Toyota R-enjin
Die enjin is in die jare 1953 tot 1997 deur die Toyota Motorkorporasie vervaardig.
Emmanuel Levinas
Egologie en Ontologie
Lévinas lewer onder andere fundamentele kritiek op filosofiese denke wat volgens hom sy eie filosofie teengaan. Hy praat in die verband oor egologie. Egologie is 'n vorm van denke wat die ego, die outonome 'ek' as die sentrale essensie in die mens beskou. In die Westerse denktradisie is dit so al sedert René Descartes. Die 'ek' is die sentrum, terwyl die medemens slegs as 'n belemmering vir die persoonlike ontwikkeling beskou word. Die spieëlbeeld hiervan is ontologie, waar die 'ek' juis onderwerp word aan die allesomvattende Syn, die (nood)lot. Die laaste was volgens Lévinas nog erger omdat die individuele subjektiwiteit totaal verdwyn. Dit was/is byvoorbeeld die geval by die kommunisme. By sowel egologiese as ontologiese denke is daar sprake van totaliserende monistiese denke wat die totale werklikheid steeds onder één noemer gelykstel. Die werklik anders-syn is volgens die denke 'n bedreiging en moet so gou moontlik ingepas word in die eie denke.
Religieuse Horisontalisme
Lévinas weier om die verhouding met God te sien as 'n verhouding naas en los van die verhouding tot die Ander. Die Oneindige openbaar homself uitsluitend in die gelaat van die Ander. God is die Onbegryplike wat verbygegaan het en wat die mens met die Ander agtergelaat het. Wanneer ek 'n oproep van die Ander beantwoord, 'sien ek' God in die gelaat van die Andere. God staan dus nie bo die mens (religieuse vertikalisme) nie maar is te vinde op Aarde in die gelaat van die weerlose Ander.
Vlag van Peru
Vlag van 1820
Die eerste vlag van die Republiek van Peru is deur generaal José de San Martín geskep en amptelik op 21 Oktober 1820 verorden. Dit is in vier driehoeke verdeel met die boonste en onderste driehoek in wit en die ander twee in rooi. In die middel was ’n ovaalvormige lourierkrans met ’n opkomende son agter die berge aan die see, daarin. Die simboliek van die vlag se kleure is onseker maar volgens die Peruaanse skrywer Abraham Valdelomar is San Martín, na sy aankoms aan die kus by Pisco, geïnspireer deur die kleure van die parihuanas (rooi en wit flaminke). Geskiedkundiges van die vroeë Peruaanse Republiek gee ’n ander verklaring, naamlik dat San Martín die rooi van die vlag van Chili gekry het en die wit van die vlag van Argentinië en hy het op dié manier herkoms van die vryheidsvegters erken. Jorge Fernández Stoll reken dat San Martín in 1820 ten gunste was van ’n grondwetlike monargie en het hy daarom besluit op die monargale simbole en kleure: Kastilië het die rooi en wit kleure vir ’n lang tydperk gebruik, die ou vlag van die onderkoninkryk, die Boergondiese Kruisvlag, was wit en rooi en die vlag se diagonale lyne word weerspieël in die kruisontwerp, die rooi kleur was die koninklike simbool van die mascaipacha van die Inca-konings en van die vaandel van die Koning van Spanje op daardie tydstip. Die vlag is egter nie so maklik aanvaar nie as gevolg van die ingewikkelde samestelling en met die gebrek aan gestandaardiseerde maateenhede in daardie tyd was ’n driehoekige vlagontwerp moeilik om te maak.
Vlag van 1950
In 1950 het generaal Odría die nasionale vlag gewysig na sy huidige ontwerp deur die wapenskild van die burgerlike vlag te verwyder omdat dit de facto gebruik is en makliker was om te maak. Die nasionale vaandel en oorlogsvlag is geskep vir eksklusiewe gebruike, elk met ’n variant van die wapenskild wat ook effens verander is. Dit is vandag nog die amptelike vlae.
Lavash
Lavash (Armeens: լավաշ, Azerbeidjans: lavaş, Persies: ﻟﻮﺍﺶ, Turks: lavaş) is 'n baie dun, ongesuurde Oosterse platbrood en belangrike bestanddeel van die Armeense, Azerbeidjanse, Turks-Anatoliese en Persiese kookkuns en geregte in dié lande.
Rampokkerstaat
In die kriminalistiek verwys die begrip staat-korporatiewe misdaad na misdade wat voortspruit uit die verhouding tussen die beleid van die staat en die beleid en praktyke van kommersiële korporasies (maar ook individue).
Lasse Lindtner
Lasse Lindtner (gebore 7 Maart 1955) is 'n Noorse akteur. Hy is bekend vir sy rolle in die televisiereekse Vestavind (1994) en Aber Bergen (2016).
Audi S3
Standardfunksies sluit in xenon HID-kopligte met 'n hoëdruk wassers met self-hoogteverstelling, misligte voor, 17 duim "Avus" allooiwiele met 225/45R17-bande, elektries verstelbare Recaro leersitplekke, klimaatbeheer, alarm en elektroniese stabiliteitsprogram (ESP) met wieltolbeheer.
Glimpen
'n Glimpen is ’n viltpuntpen wat gebruik word om aandag te vestig op sekere dele van ’n teks deur ’n viewe, deursigtige kleur die papier mee te merk. ’n Tipiese glimpen is geel, wat deur piranien gekleur is.
Jacob Hermann
Hermann is in 1733, die jaar van sy afsterwe, verkies tot die Académie Royale des Sciences in Parys. Hy was verlangs familie van Leonhard Euler.
Ludwig von Herterich
Biografie
Hy was die seun van 'n beeldhouer en kunsherstelaar, Franz Herterich, en die jonger broer van die skilder Johann Caspar Herterich. Hy het klas gegee by die Kunstschule Stuttgart en toe vanaf 1898 as professor by die Akademie vir Beeldende Kunste München. Sy leerlinge sluit in Richard Blume, Karl Caspar, Maria Caspar-Filser, Leo Delitz,, David Karfunkle, Käthe Kollwitz, Hermann Mühlen, Walter Püttner, Julius Seyler, Maria Slavona, en Anton Zilzer. Vir sy dienste aan kuns, is hy in 1908 die Orde van Maximilian bekroon en is 'n lewenslange-eweknie gemaak.
Apollo
Van al die gode was sy eredienste die wydste verspreid onder die Griekse volk en het hy die hoogste aansien geniet. Die Griekse digters maak dikwels melding van hom, want hy het ’n groot invloed gehad op die ganse lewe van die Grieke, van godsdiens tot die staatsbestuur en Griekse gebruike. ’n Mens kan hom beskou as die leier van die Griekse volk op hul pad na die beskawing en ontwikkeling.
Marc Chagall
Marc Chagall (1887–1985) was ’n Russiese skilder wat in Frankryk gewoon en gewerk het. Hy het in helder kleure geskilder en is bekend vir sy skilderye in fauvistiese, ekspressionistiese en kubistiese styl.
Lewensloop
Marc Chagall neem aan die tentoonstelling van die Salon des Indépendants en die Salon d'Automne deel. Sy eerste belangrike solo-uitstalling vind in 1914 in Berlyn plaas. Ná die uitbreek van die Eerste Wêreldoorlog keer Chagall na Rusland terug, waar hy aan uitstallings in Sint-Petersburg en Moskou deelneem. Ná die oorlog kon hy weer na sy ateljee in Parys terugkeer, wat hy geplunder en vervalle aantref. 'n Jaar later trou hy en in 1916 is sy dogter, Ida, gebore.
Op 2 September 1944 sterf sy vrou Bella na 'n siekte. Twee jaar later, in 1946, keer Chagall na Europa terug. In Europa word hy met tentoonstellings in Parys, Londen en Amsterdam vereer. In 1950 vestig hy hom in Saint-Paul-de-Vence. In 1952 hertrou Chagall met Valentina Brodsky. Hy reis verskeie kere na Griekeland en in 1957 na Israel. Hier maak hy in 1960 'n reeks rame vir die sinagoge van die Hadassah Universitair Mediese Sentrum in Jerusalem, asook 'n reeks muurskilderye vir die nuwe parlement in 1966. In 1973 open die Musée National Message Biblique Marc Chagall in Nice, Frankryk, om honderde van sy Bybelse tonele te huisves. Die museum in Vitebsk, na hom vernoem, open in 1997 in die huis waar hy met sy familie gewoon het (Pokrovskaiastraat nommer 29). Ironies genoeg was hy tot sy dood, voor die val van die Sowjetunie, 'n persona non grata in sy vaderland gewees.
Chagall is op 97-jarige leeftyd in Saint-Paul-de-Vence in Frankryk oorlede.
76ste Golden Globe-toekenningsaand
Wenners en benoemdes
Die wenners word eerste en in vet druk genoem, gevolg deur die ander benoemdes.
Mary Elizabeth Barber
Eerste jare in Suid-Afrika
duimnael|regs|170px|Bowkeria verticillata, een van die drie spesies van die blomplant-genus Bowkeria wat na Mary en haar broer [[James Henry Bowker|James genoem is.]]
Na die diamantvelde
In haar afwesigheid of weens haar geslag word haar referate, wat oor 'n groot verskeidenheid plant- en dierkundige onderwerpe handel, namens haar gelewer. Sy bereis 'n groot gebied in Suid-Afrika en laat haar navorsing dikwels met dié van haar broer, James Henry Bowker, aansluit. Die South African Philosophical Society publiseer haar "Locusts and locust birds" (Transactions, dl. I, band 3), 'n waardevolle oorsig van feite betreffende die gewone Suid-Afrikaanse treksprinkane, en "On the particular colour of animals in relation to habits of life" (Transactions, dl. I, band 2), wat dien om Darwin se teorie van vroulike seleksie te sterk.
In Johannesburg
duimnael|links|200px|Mary Barber. In 1886 voeg sy haar by haar man in Johannesburg toe goud aan die Witwatersrand ontdek word, en sy sit haar skryfwerk voort, veral gedigte. Toe haar man in 1889 aftree, sluit sy oorsee by hom aan en reis op uitgebreide skaal in Europa rond waar sy wetenskaplike kollegas ontmoet. Hulle keer terug en vestig hul in Grahamstad, waar Fred Barber in 1892 sterf. Sy woon daarna by haar seuns in Johannesburg en oorwinter by haar broer J.H. Bowker in Pietermaritzburg, waar sy oorlede is.
Anapsida
Die meeste afstammelinge van die subklas Anapsida het teen die einde van die Perm-tydperk uitgesterf. In die laat-Trias verskyn skilpaaie (Testudines); wat vir lank as die enigste oorblywende afstammeling beskou is. Filogenetiese studies toon egter dat skilpaaie tot die subklas Dsiapsida (diapsides) behoort, ten spyte daarvan dat hierdié openinge in die skedel ontbreek. Daar is wel gevalle waar die skedels van diapsides as gevolg van evolusie weer toegegroei het. Meer fossiele moet gevind word om die status van skilpaaie te bevestig.
Held van die Sowjetunie
Oorsig
Die toekenning is op 16 April 1934 ingestel. Die eerste ontvangers van die titel het net die Orde van Lenin ontvang, wat toe die hoogste toekenning was, saam met ’n sertifikaat van die Presidium van die Opperste Sowjet van die USSR wat die heldedaad beskryf. Omdat die Orde van Lenin ook vir ander dade toegeken is, is die Goue Ster-medalje op 1 Augustus 1939 ingestel om helde van ander ontvangers te onderskei.
Geskiedenis
Altesaam 12 745 mens het die titel ontvang. (Twintig van hulle het dit weer weens verskeie omstandighede verloor.) Die meeste het dit tydens die Tweede Wêreldoorlog gekry (11 635 het dit een keer gekry, 101 twee keer, 3 drie keer en 2 vier keer). Altesaam 65 mense het dit gekry vir diens in die Sowjet-Afgaanse Oorlog van 1979 tot 1989.
Sycon humboldti
Sycon humboldti is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Olimpiese Somerspele 1996
Atlanta is op 18 September 1990 deur die Internasionale Olimpiese Komitee (IOK) gekies met 51 teen 35 stemme in die laaste ronde. Die beslissing van die Internasionale Olimpiese Komitee om die Spele aan Atlanta toe te wys was verrassend. Die redenasie was dat Athene nie genoeg tyd sou hê om die infrastruktuur vir die Spele in plek te kry nie. Later word beweer dat enkele IOK-lede omgekoop was, maar dit kon nooit bewys word nie. Tydens en na die Spele word egter vasgestel dat die organiserende komitee van Atlanta nie die volle waarheid oor die vervoernetwerk, die hitte en die vogtigheid in Augustus, en oor die hoë misdaadsyfer van die stad vertel het nie.
Robert Gabriel Mugabe Internasionale Lughawe
Voorganger: Belvedere-lughawe
Volgens 'n verslag van die Direkteur Burgerlugvaart in 1950, was die stad se oorspronklike vliegveld, Belvedere-lughawe, onvoldoende en moes dit om die volgende redes laat vaar word:
Pruise
In 1701 het die Brandenburgse Hohenzollern-dinastie die koninklike titel vir die Hertogdom Pruise ontvang, en vervolgens is in 'n toenemende mate na die hele Brandenburgse staat as Pruise verwys. Die Koninkryk Pruise het tot 'n Europese groot moondheid ontwikkel, die Keiserryk Oostenryk uit sy leidende posisie binne die gemeenskap van Duitse state verdring en in 1871 die Duitse Keiserryk gestig, waarin dit as oorheersende deelstaat gefungeer het.
Berlyn en Potsdam - twee Pruisiese hoofstede
Maar dit was uiteindelik Berlyn as hoofstad en residensiestad en - vanaf die 17de eeu - ook Potsdam met die tweede vorstelike woning (wat op bepaalde tye selfs as hoofwoning van Pruisiese heersers gedien het) wat 'n sentrale rol as politieke sentrums sou speel. Met Pruise se magsuitbreiding het albei stede voordeel uit die vorstelike behoefte aan representatiewe wonings getrek. Steeds nuwe kastele, reprsentatiewe staats- of administratiewe geboue het oor die eeue in dié twee stede ontstaan.
Held van die Russiese Federasie
Instelling
Die titel is op 20 Maart 1992 deur pres. Boris Jeltsin ingestel in die plek van die titel Held van die Sowjetunie. Dit is die hoogste eerbewys wat die Russiese president aan enigiemand kan toeken. Anders as met die Sowjet-heldetitels word geen ander toekenning daarmee saam gedoen nie.
Ontvangers
Die meeste van die ontvangers tot dusver was ruimtevaarders en deelnemers aan die Tsjetsjniese oorloë. Terwyl elke ruimtevaarder wat die ruimte betree die medalje outomaties ontvang, kry deelnemers aan die oorlog dit hoofsaaklik vir heldedade vir die regering tydens gevegte. Sommige ontvangers, soos Sergei Krikalef, was ook ontvangers van die titel Held van die Sowjetunie sowel as die Orde van Lenin.
Die atleet Larisa Lazutina het die titel gekry vir verskeie medaljes wat sy op die Olimpiese Winterspele van 1998 in Nagano, Japan, gewen het. Nog ’n atleet, Aleksander Karelin, het die titel gewen vir sy Olimpiese sukses in stoei. Op 10 Januarie 2008 is die titel toegeken aan drie lede van die Arktika 2007-ekspedisie wat die eerste mense was wat by die Noordpool na die seebodem afgesak het: Anatoli Sagalewitsj, Jewgeni Tsjernjajef en Artoer Tsjilingarof.
Populier
Verteenwoordigers
Die spesie word op groot skaal in die vogtige dele van Mpumalanga en Natal aangeplant. Die vaalpopulier (Populus canescens) is 'n natuurlike hibried van die Mediterreense gebied en word op kleiner skaal in die Kaap aangeplant met die oog op vuurhoutjievervaardiging. Oral in die land word dit egter vir die herwinning van grond in spoelslote aangeplant. Ander spesies wat hoofsaaklik vanweë hul estetiese waarde in tuine aangeplant word, is die Italiaanse populier (Populus nigra var. italica) en Populus wislizenii.
Jankowice-steenkoolmyn
Die Jankowice-steenkoolmyn is 'n groot myn in die suide van Pole in Rybnik, Silesian Voivodeship, 294 km suid-wes van die hoofstad, Warskou. Jankowice verteenwoordig een van die grootste steenkool - reservaat in Pole met geskatte reserwes van 211.7 miljoen ton steenkool. Die jaarlikse produksie van steenkool is ongeveer 8.56 miljoen ton.
Kola Kwariani
Kola Kwariani (* 16 Januarie 1903, † Februarie 1980) was 'n Amerikaanse akteur. Hy was bekend vir sy rol in die rolprent The Killing (1956).
Rubicon-toespraak
Die benaming van die toespraak kom van 'n stelling aan die einde van die toespraak: “Ek glo dat ons vandag die Rubicon oorsteek. Daar kan nie teruggedraai word nie.” Dit was 'n metafoor wat verwys na die oorsteek van die Rubicon-rivier deur Gaius Julius Caesar met sy troepe in 49 v.C. Hierdie aksie is destyds deur die Senaat in Rome beskou as 'n opstand en poging tot ‘n staatsgreep beskou, waarvandaan daar geen keer meer is nie. In teenstelling met die betekenis van hierdie metafoor, het Botha egter geen wesenlike maatskaplike hervormings in die toespraak, wat wêreldwyd uitgesaai is, aangekondig nie en dus nie aan die binnelandse en buitelandse beleidsverwagtinge voldoen wat vooraf ontstaan het nie. Van die verwagtinge was die moontlike afskaffing van die apartheidstelsel en selfs die vrylating van Nelson Mandela uit die gevangenis.
As gevolg hiervan was daar onstuimigheid op die finansiële en aandelemarkte in Suid-Afrika en 'n verdere verswakking in sosio-ekonomiese toestande. Om hierdie rede word die toespraak beskou as een van die grootste mislukkings in Botha se politieke loopbaan en as 'n vormende gebeurtenis vir die ontwikkeling van die land in die finale fase van die apartheidsera.
Adrenalien (roman)
Deel 1
Ricky keer terug en dink openlik Gustaf moet so gou moontlik by 'n sielkundige uitkom. Gustaf weier om terug te keer na sy huis in Johannesburg waar Elisma nog bly. Ricky verduidelik die geskiedenis van die huis; dat bloedskande gepleeg is. Gustaf sien die portret sit nog op sy gewone plek.
Deel 2
Terug in Johannesburg het Gustaf uit sy dubbelverdiepinghuis in Hyde Park getrek na 'n vervalle woonstelblok in Yeoville. By die spreekkamer van die sielkundige onthou Gustaf dat die hallusinasies begin het kort nadat 'n hipnotiseur iemand op die verhoog in die bioskoop (vóór die rolprent) aan die slaap laat raak het – dit het 'n indirekte invloed op hom gehad. In Hillbrow kom hy te wete die hipnotiseur het dieselfde aand van die bioskoopvertoning in die bad selfmoord gepleeg.
R411 (Suid-Afrika)
Die R411 is 'n streeksroete in die Oos-Kaap van Suid-Afrika wat by die N2-nasionale pad by Viedgesville, 20 km suid van Mthatha begin en by Koffiebaai op die kus eindig.
Nikita Chroesjtsjof
Vroeë periode
Daarna het hy opgang gemaak in die partyhiërargie tot in die Politburo. Hy het tot die intieme binnekring van partyleiers en kommissarisse behoort wat regstreekse toegang tot Stalin gehad het. In die tyd van die Groot Suiwering het Chroesjtsjof opdrag gegee vir die teregstelling van 55 741 streeksfunksionarisse en daarmee die kwota van 50 000 waarvoor Stalin opdrag gegee het, ver oorskry. Teen die lente van 1938 het hy toesig gehou oor die inhegtenisneming van 35 van die 38 provinsiale en stedelike partysekretarisse. Hy het as leier van Moskou sy dodelyste self regstreeks na Stalin gebring. Hy het later die Sowjet-argiewe laat deursoek in ’n poging om alle bewyse uit te wis.
Partyleier
Chroesjtsjof het op 23 Februarie 1956 die afgevaardigdes op die 20ste partykongres van die Kommunistiese Party geskok deur Stalin se wandade in die openbaar bekend te maak en hom te beskuldig van massamoord tydens die Groot Suiwering.
Yvonne Chaka Chaka
Lewensloop
Chaka Chaka is met Tiny Mhinga getroud en het 4 seuns.
Nelsonrivier
Die Nelsonrivier ontspring in die Winnipegmeer in Manitoba en vloei in 'n noordoostelike rigting, voordat dit in die Hudsonbaai uitmond. Aan die monding van die Nelsonrivier het vanaf 1912 tot 1918 die hawedorp Port Nelson bestaan, maar dit is intussen verlate en nou 'n spookdorp.
Helge Reiss
Helge Reiss (27 Februarie 1928 – 11 November 2009) was 'n Noorse akteur en skrywer. Hy was bekend vir sy rolle in die rolprente The Pinchcliffe Grand Prix (1975) en Bør Børson II (1976).
Tristanlyster
Daar is drie subspesies wat op verskillende eilande in die Suid-Atlantiese Oseaan voorkom:
Tristanlysters is opportunistiese omnivore wat op bessies, erdwurms en ander ongewerwelde diere voed. Hulle aas ook die eiers en kuikens van ander voëlspesies, soos van die Inaccessible-eilandriethaan.
Miles Bowker
Miles Bowker (Deckham's Hall, Gateshead, Durham, Engeland, 1759 – Tharfield, distrik Albanie, 25 Maart 1839) was ’n boer en leier van ’n klein geselskap 1820-Setlaars. Hoewel hy goeie kontakte in Brittanje gehad het, was hy en sy gesin 'n model van besadigde ywer in Albanie.
Verhuising na Suid-Afrika
Nadat Bowker besluit het dat 'n nuwe land sy seuns beter vooruitsigte sou bied, lei hy in 1820 'n geselskap van 23 Setlaars in die Weymouth na die Kaap. Die geselskap bestaan hoofsaaklik uit sy huisgesin en sy bediendes en plaasarbeiders, wie se passasie hy almal betaal het, want in teenstelling met 'n groot aantal van die Setlaars was hy 'n bemiddelde man en iemand van aansien. Sy sosiale agtergrond (lord Falmouth het hom 'n bekendstellingsbrief aan lord Charles Somerset gegee) en sterk persoonlikheid sou hom een van die Setlaars se vernaamste segsmanne maak in hul onderhandelings met die koloniale owerheid.
Gemeenskapsleier
Bowker was prominent verbonde aan die Distressed Settlers' Fund sowel as aan die Governor's Fund, wat hulpbehoewendes bystaan gedurende die uiters moeilike eerste jare van die nedersetting (1820–'24). Hy sorg ook spoedig vir 'n skool op Tharfield. Die onderwyser word deur hom besoldig.
Ridder
Die term ridder (Latyn: eques, Frans: chevalier, Italiaans: cavaliere, Spaans: caballero, Engels: knight, Duits: Ritter) verwys na die adellike, weerbare volgelinge van 'n koning of 'n ander heerser. Die ridderstand was oorspronklik toeganklik vir alle adellikes wat diensplig gedoen het, welvarend was en aan sekere sedelike en militêre vereistes voldoen het. Gepaste kandidate is tydens 'n formele plegtigheid, die sogenaamde ridderslag, deur die heerser verhef tot die ridderstand.